
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ
	«17» студзеня 2023 г.
	         № 5 
	   г. Масква



Аб унясенні змяненняў у Рашэнне Камісіі Мытнага саюза 
ад 7 красавіка 2011 г. № 607
У адпаведнасці з пунктам 17 Пратакола аб прымяненні санітарных, ветэрынарна-санітарных і каранцінных фітасанітарных мер (дадатак № 12 да Дагавора аб Еўразійскім эканамічным саюзе ад 29 мая 2014 года) і пунктам 19 дадатку № 2 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Калегія Еўразійскай эканамічнай камісіі вырашыла:

1. Унесці ў Рашэнне Камісіі Мытнага саюза ад 7 красавіка 2011 г. № 607 «Аб формах Адзіных ветэрынарных сертыфікатаў на падкантрольныя тавары з трэціх краін, якія ўвозяцца на мытную тэрыторыю Еўразійскага эканамічнага саюза» змяненні згодна з дадаткам.
2. Устанавіць, што вырабленыя ў адпаведнасці з Рашэннем Камісіі Мытнага саюза ад 7 красавіка 2011 г. № 607 бланкі ветэрынарных сертыфікатаў, выпушчаныя па формах № 1, 3, 16 і 41 да ўступлення гэтага Рашэння ў сілу, выкарыстоўваюцца да 1 жніўня 2023 г. уключна.

3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
	Старшыня Калегіі
Еўразійскай эканамічнай камісіі
	М. Мясніковіч


ДАДАТАК
да Рашэння Калегіі 

Еўразійскай эканамічнай камісіі
ад 17 студзеня 2023 г. № 5.
ЗМЯНЕННІ,

якія ўносяцца ў Рашэнне Камісіі Мытнага саюза 
ад 7 красавіка 2011 г. № 607

1. Пункт 3 пасля слова «жывёлы» дапоўніць словамі «, адабраныя 
«in vivo».

2. Дапоўніць пунктамі 48 і 49 наступнага зместу:

«48. Ветэрынарны сертыфікат на эмбрыёны «in vitro» буйной рагатай жывёлы, якія экспартуюцца на мытную тэрыторыю Еўразійскага эканамічнага саюза (Форма № 48) (прыкладаецца).

49. Ветэрынарны сертыфікат на эмбрыёны дробнай рагатай жывёлы, якія экспартуюцца на мытную тэрыторыю Еўразійскага эканамічнага саюза (Форма № 49) (прыкладаецца).».

3. У формах Адзіных ветэрынарных сертыфікатаў на падкантрольныя тавары з трэціх краін, што ўвозяцца на мытную тэрыторыю Еўразійскага эканамічнага саюза, зацверджаных указаным Рашэннем:

а) абзац другі пункта 4.1 формы № 1 выкласці ў наступнай рэдакцыі:

«- губкападобнай энцэфалапатыі буйной рагатай жывёлы – з краін або адміністрацыйных тэрыторый з улікам статусу па губкападобнай энцэфалапатыі буйной рагатай жывёлы ў адпаведнасці з рэкамендацыямі Кодэкса МЭБ па гэтым захворванні;»;

б) у форме № 3:

найменне сертыфіката дапоўніць словамі «, адабраныя 
«in vivo»;

пункт 3.1 пасля слова «жывёлы» дапоўніць словамі «, адабраныя 
«in vivo»;

в) абзац дванаццаты пункта 4.1 формы № 16 выкласці ў наступнай рэдакцыі:

«- губкападобнай энцэфалапатыі буйной рагатай жывёлы – з краін або адміністрацыйных тэрыторый з улікам статусу па губкападобнай энцэфалапатыі буйной рагатай жывёлы ў адпаведнасці з рэкамендацыямі Кодэкса МЭБ па гэтым захворванні;»;

г) у форме № 41:

у пункце 4.1:

абзац другі выкласці ў наступнай рэдакцыі: 

«для ўспрыімлівых відаў жывёл:»;

у абзацах сорак пятым, пяцьдзясят трэцім, пяцьдзясят дзявятым і шэсцьдзясят першым словы «розных відаў» замяніць словамі «(толькі для ўспрыімлівых відаў жывёл)»;

абзац другі пункта 4.3 выкласці ў наступнай рэдакцыі:

«- усе драпежныя (акрамя норак, а таксама драпежных, якія не дасягнулі ўзросту 3 месяцаў) – супраць шаленства (за выключэннем выпадкаў, калі тэрмін падтрымання імунітэту вакцынай супраць шаленства, які складае больш за адзін год, не скончыўся або лабараторна пацверджана, што напружанасць імунітэту супраць шаленства складае не менш за 0,5 МА/мл);»;

д) дапоўніць ветэрынарным сертыфікатам на эмбрыёны «in vitro» буйной рагатай жывёлы (Форма № 48), якія экспартуюцца на мытную тэрыторыю Еўразійскага эканамічнага саюза, і ветэрынарным сертыфікатам на эмбрыёны дробнай рагатай жывёлы (Форма № 49), што экспартуюцца на мытную тэрыторыю Еўразійскага эканамічнага саюза, наступнага зместу:

«Форма № 48

	1. Апісанне пастаўкі
	1.7. Сертыфікат № ___________________  

 

	1.1. Назва і адрас грузаадпраўшчыка:  
	Ветэрынарны сертыфікат
на эмбрыёны
«in vitro» буйной рагатай жывёлы, якія экспартуюцца на мытную
тэрыторыю Еўразійскага
эканамічнага саюза 

	1.2. Назва і адрас грузаатрымальніка:  
	

	1.3. Колькасць эмбрыёнаў:  
	1.8. Краіна паходжання тавару:  



	1.4. Колькасць месцаў (кантэйнераў):  
	

	
	1.9. Кампетэнтнае ведамства краіны-экспарцёра: 
 

	1.5. Маркіроўка пломбы на транспартным сродку (від, нумар): 
	

	
	1.10. Установа краіны-экспарцёра, якая выдала сертыфікат: 

	1.6. Транспарт:
(№ вагона, аўтамашыны, кантэйнера, рэйса самалёта, назва судна) 
	

	
	1.11. Краіна(ы) транзіту: 

	
	1.12. Пункт пропуску тавараў праз мытную мяжу: 
 

	2. Інфармацыя аб каровах – донарах аацытаў

	№

п/п
	Від жывёлы
	Мянушка
	Дата нараджэння
	Парода
	Ідэнтыфікацыйны нумар
	Дата ўзяцця эмбрыёна

	1.
	
	
	
	
	
	

	2.
	
	
	
	
	
	

	3.
	
	
	
	
	
	

	4.
	
	
	
	
	
	

	5.
	
	
	
	
	
	

	Пры перавозцы эмбрыёнаў ад больш чым 5 жывёл складаецца вопіс, які падпісваецца дзяржаўным/афіцыйным ветэрынарным урачом краіны-экспарцёра і з’яўляецца неад’емнай часткай гэтага сертыфіката.

	3. Інфармацыя аб стане здароўя
Я, ніжэйпадпісаны дзяржаўны/афіцыйны ветэрынарны ўрач, сведчу наступнае:  
3.1. Эмбрыёны «in vitro» буйной рагатай жывёлы, якія экспартуюцца на мытную тэрыторыю Еўразійскага эканамічнага саюза, атрыманы ад здаровых племянных жывёл. Быкі-вытворнікі ўтрымліваліся на прадпрыемствах штучнага асемянення або ў гаспадарках не менш чым 30 дзён перад адборам генетычнага матэрыялу і не выкарыстоўваліся на працягу гэтага часу для натуральнага асемянення. Каровы – донары аацытаў знаходзіліся ў краіне не менш чым 6 месяцаў і ўтрымліваліся на прадпрыемствах штучнага асемянення або ў гаспадарках не менш чым 30 дзён перад адборам генетычнага матэрыялу і не выкарыстоўваліся на працягу гэтага часу для натуральнага асемянення. Каровы – донары аацытаў не мелі кантактаў з іншымі жывёламі, увезенымі ў краіну на працягу апошніх 12 месяцаў, і не былі вакцынаваны супраць бруцэлёзу на працягу апошніх 36 месяцаў перад адборам генетычнага матэрыялу.

	3.2. Эмбрыёны «in vitro» буйной рагатай жывёлы, якія экспартуюцца на мытную тэрыторыю Еўразійскага эканамічнага саюза, паходзяць з краін або адміністрацыйных тэрыторый, свабодных ад наступных заразных хвароб:
везікулярны стаматыт, кантагіёзная плеўрапнеўманія – на працягу апошніх 24 месяцаў;
яшчур – на працягу апошніх 12 месяцаў;
губкападобная энцэфалапатыя буйной рагатай жывёлы – тэрыторыя мае афіцыйны статус «нязначнай рызыкі» ў адпаведнасці з рэкамендацыямі Кодэкса МЭБ;
блутанг і вірус эпізаатычнай гемарагічнай хваробы (эпізаатычная гемарагічная хвароба) – на працягу апошніх 24 месяцаў.  

	3.3. Эмбрыёны, якія экспартуюцца на мытную тэрыторыю Еўразійскага эканамічнага саюза, паходзяць з гаспадарак або прадпрыемстваў штучнага асемянення, свабодных ад наступных заразных хвароб:
бруцэлёз, туберкулёз – на працягу апошніх 12 месяцаў;
энзаатычны лейкоз – на працягу апошніх 24 месяцаў;
інфекцыйны рынатрахеіт, трыхаманоз (Trichomonas fetus), кампілабактэрыёз (Campylobacter fetus veneralis), хламідыёз – на працягу апошніх 12 месяцаў.

На прадпрыемствах штучнага асемянення або ў гаспадарках да моманту адбору генетычнага матэрыялу ад кароў не рэгістраваліся выпадкі:
паратуберкулёзу – на працягу апошніх 36 месяцаў;
лептаспірозу – на працягу апошніх 3 месяцаў;
віруснай дыярэі буйной рагатай жывёлы – на працягу апошніх 6 месяцаў.

	3.4. Сперма, якая выкарыстоўваецца для атрымання эмбрыёнаў «in vitro», адпавядае патрабаванням главы 2 Адзіных ветэрынарных (ветэрынарна-санітарных) патрабаванняў, якія прад’яўляюцца да тавараў, што падлягаюць ветэрынарнаму кантролю (нагляду), зацверджаных Рашэннем Камісіі Мытнага саюза ад 18 чэрвеня 2010 г. № 317. 

	3.5. Каровы – донары аацытаў перад адборам генетычнага матэрыялу апрацаваны супраць лептаспірозу антыбіётыкам па схемах з даказанай эфектыўнасцю прэпарату ў дачыненні да лептаспір з улікам дазіроўкі (кратнасці) і часу поўнай элімінацыі ўзбуджальнікаў з арганізма донара.

Указаць назву прэпарата і даты апрацоўкі _______________________________________________________



	3.6. Каровы – донары аацытаў былі пратэсціраваны з адмоўным вынікам у лабараторыі (акрэдытаванай або сертыфікаванай ва ўстаноўленым парадку) з выкарыстаннем дыягнастычных тэстаў, якія адпавядаюць метадам, зацверджаным краінай-экспарцёрам, на наступныя хваробы (указаць метад і дату тэсціравання): 

туберкулёз  ___________________

паратуберкулёз ___________________

энзаатычны лейкоз ___________________

трыхаманоз ___________________

кампілабактэрыёз ___________________

хламідыёз ___________________

вірусная дыярэя буйной рагатай жывёлы (сералагічны тэст або тэст ідэнтыфікацыі ўзбуджальніка ва ўзоры крыві не менш чым 1 раз на год) ______________________________________________________________________________________ 

інфекцыйны рынатрахеіт (сералагічны тэст – парныя пробы з інтэрвалам 21 дзень, не менш чым 1 раз на год) _______________________________________________________________________________________________________

бруцэлёз (2 разы на год) _________________________________________________________________________________

блутанг  (сералагічны тэст праз 28–60 дзён пасля адбору генетычнага матэрыялу або тэст ідэнтыфікацыі ўзбуджальніка ва ўзоры крыві, узятым у дзень адбору генетычнага матэрыялу) ______________________________________ 

вірус эпізаатычнай гемарагічнай хваробы (эпізаатычная гемарагічная хвароба) (сералагічны тэст праз 28–60 дзён пасля адбору генетычнага матэрыялу або тэст ідэнтыфікацыі ўзбуджальніка ва ўзоры крыві, узятым у дзень адбору генетычнага матэрыялу) ________________________________



	3.7. Эмбрыёны адабраны, апрацаваны, захоўваліся і транспартуюцца ў адпаведнасці з рэкамендацыямі Кодэкса МЭБ.


	Месца _______________
                 Дата _______________                       Пячаць
Подпіс дзяржаўнага/афіцыйнага ветэрынарнага ўрача ____________________________________

Прозвішча, імя, імя па бацьку і пасада__________________________________________________



	Заўвагі:
	1. Подпіс і пячаць павінны адрознівацца колерам ад бланка.

2. Ветэрынарны сертыфікат афармляецца на рускай мове, а таксама на мове краіны-экспарцёра і (або) англійскай мове.


Форма № 49
	1. Апісанне пастаўкі
	1.7. Сертыфікат № ___________________  

 

	1.1. Назва і адрас грузаадпраўшчыка:  
	Ветэрынарны сертыфікат на
эмбрыёны дробнай рагатай жывёлы, якія экспартуюцца
на мытную тэрыторыю
Еўразійскага эканамічнага саюза

	1.2. Назва і адрас грузаатрымальніка:  
	

	1.3. Колькасць эмбрыёнаў:  
	1.8. Краіна паходжання тавару:  



	1.4. Колькасць месцаў (кантэйнераў):  
	

	
	1.9. Кампетэнтнае ведамства краіны-экспарцёра: 
 

	1.5. Маркіроўка пломбы на транспартным сродку (від, нумар): 
	

	
	1.10. Установа краіны-экспарцёра, якая выдала сертыфікат: 

	1.6. Транспарт:
(№ вагона, аўтамашыны, кантэйнера, рэйса самалёта, назва судна) 
	

	
	1.11. Краіна(ы) транзіту: 

	
	1.12. Пункт пропуску тавараў праз мытную мяжу: 
 

	2. Інфармацыя аб жывёлах – донарах эмбрыёнаў

	№

п/п
	Від жывёлы
	Мянушка або ідэнтыфікацыйны нумар
	Дата нараджэння
	Парода
	Дата ўзяцця эмбрыёна
	Колькасць эмбрыёнаў

	1.
	
	
	
	
	
	

	2.
	
	
	
	
	
	

	3.
	
	
	
	
	
	

	4.
	
	
	
	
	
	

	5.
	
	
	
	
	
	

	Пры перавозцы эмбрыёнаў ад больш чым 5 жывёл складаецца вопіс, які падпісваецца дзяржаўным/афіцыйным ветэрынарным урачом краіны-экспарцёра і з’яўляецца неад’емнай часткай гэтага сертыфіката.

	3. Інфармацыя аб стане здароўя
Я, ніжэйпадпісаны дзяржаўны/афіцыйны ветэрынарны ўрач, сведчу наступнае:  
3.1. Эмбрыёны дробнай рагатай жывёлы, якія экспартуюцца на мытную тэрыторыю Еўразійскага эканамічнага саюза, атрыманы ад здаровых племянных жывёл. Авечкі (козы) – донары эмбрыёнаў утрымліваліся ў гаспадарках і (або) на прадпрыемствах штучнага асемянення на працягу 30 дзён перад адборам генетычнага матэрыялу, не выкарыстоўваліся на працягу гэтага часу для натуральнага асемянення і знаходзіліся ў краіне не менш чым 6 месяцаў перад адборам генетычнага матэрыялу. Авечкі (козы) – донары эмбрыёнаў не мелі кантактаў з іншымі жывёламі, увезенымі ў краіну на працягу апошніх 12 месяцаў.

	3.2. Эмбрыёны, якія экспартуюцца на мытную тэрыторыю Еўразійскага эканамічнага саюза, паходзяць з краін або адміністрацыйных тэрыторый, свабодных ад наступных заразных хвароб:
яшчур – на працягу апошніх 12 месяцаў на тэрыторыі краіны або адміністрацыйнай тэрыторыі ў адпаведнасці з рэгіяналізацыяй;
блутанг – на працягу апошніх 24 месяцаў перад адборам генетычнага матэрыялу;
інфекцыйная плеўрапнеўманія коз – на працягу апошніх 12 месяцаў на тэрыторыі краіны;
чума дробных жвачных, чума буйной рагатай жывёлы, ліхаманка даліны Рыфт – на працягу апошніх 24 месяцаў на тэрыторыі краіны або адміністрацыйнай тэрыторыі ў адпаведнасці з рэгіяналізацыяй;
воспа авечак і коз – на працягу апошніх 36 месяцаў на тэрыторыі краіны або адміністрацыйнай тэрыторыі ў адпаведнасці з рэгіяналізацыяй або 6 месяцаў пасля забою апошняй хворай на воспу авечак і коз жывёлы пры прымяненні ў краіне вымушанага забою;
сверб авечак – у адпаведнасці з рэкамендацыямі Кодэкса МЭБ;
адэнаматоз, пагранічная хвароба – на працягу апошніх 36 месяцаў на тэрыторыі краіны або адміністрацыйнай тэрыторыі ў адпаведнасці з рэгіяналізацыяй.  

	3.3. Эмбрыёны, якія экспартуюцца на мытную тэрыторыю Еўразійскага эканамічнага саюза, паходзяць з гаспадарак, свабодных ад наступных заразных хвароб:
эпідыдыміт авечак (Brucella ovis), Ку-ліхаманка – на працягу апошніх 12 месяцаў на тэрыторыі гаспадаркі;
інфекцыйная агалактыя – на працягу апошніх 6 месяцаў на тэрыторыі гаспадаркі;
паратуберкулёз – на працягу апошніх 24 месяцаў на тэрыторыі гаспадаркі;
туберкулёз – на працягу апошніх 6 месяцаў на тэрыторыі гаспадаркі, што пацвярджаецца вынікамі дыягнастычных даследаванняў;
лептаспіроз – на працягу апошніх 3 месяцаў на тэрыторыі гаспадаркі;
сібірская язва – на працягу 20 дзён на тэрыторыі гаспадаркі;
бруцэлёз. Авечкі (козы) – донары эмбрыёнаў паходзяць са статкаў дробнай рагатай жывёлы, бяспечных па бруцэлёзе, пры адсутнасці зарэгістраваных выпадкаў інфекцыі Brucella ў статку на працягу апошніх 12 месяцаў. Жывёлы былі падвергнуты дыягнастычнаму даследаванню на інфекцыі Brucella адзін раз на 6 месяцаў, вынікі якога былі адмоўнымі;

мэдзі-вісна, артрыт-энцэфаліт коз. Авечкі (козы) – донары эмбрыёнаў паходзяць з гаспадарак, у якіх адсутнічаюць зарэгістраваныя выпадкі захворвання (клінічныя і сералагічныя) на працягу апошніх 36 месяцаў, а авечкі і козы са статкаў, небяспечных па гэтых захворваннях, на працягу ўказанага перыяду не ўводзяцца ў статкі;
энзаатычны аборт (хламідыёз авечак Chlamydophila abortus). Авечкі (козы) – донары эмбрыёнаў утрымліваюцца на працягу 2 гадоў перад адборам генетычнага матэрыялу ў гаспадарках, у якіх адсутнічаюць зарэгістраваныя выпадкі энзаатычнага аборту авечак, што пацвярджаецца вынікамі дыягнастычных даследаванняў.

	3.4. Сперма, якая выкарыстоўваецца для асемянення авечак (коз) – донараў эмбрыёнаў, адпавядае патрабаванням главы 6 Адзіных ветэрынарных (ветэрынарна-санітарных) патрабаванняў, што прад’яўляюцца да тавараў, якія падлягаюць ветэрынарнаму кантролю (нагляду), зацверджаных Рашэннем Камісіі Мытнага саюза ад 18 чэрвеня 2010 г. № 317. 

	3.5. Авечкі (козы) – донары эмбрыёнаў былі не менш чым 1 раз на год пратэсціраваны з адмоўным вынікам у лабараторыі (акрэдытаванай або сертыфікаванай ва ўстаноўленым парадку) з выкарыстаннем дыягнастычных тэстаў, якія адпавядаюць метадам, зацверджаным краінай-экспарцёрам, на наступныя хваробы (паказаць метад і дату тэсціравання):
блутанг __________________________________________
туберкулёз _______________________________________
паратуберкулез ____________________________________
бруцэлёз _________________________________________
хламідыёз _________________________________________
мэдзі-вісна ________________________________________
артрыт-энцэфаліт коз _____________________________
інфекцыйная агалактыя ____________________________
лептаспіроз ______________________________________
пагранічная хвароба ________________________________
лістэрыёз _________________________________________

	3.6. Авечкі (козы) – донары эмбрыёнаў пасля атрымання ад іх эмбрыёнаў знаходзіліся пад назіраннем ветэрынарнага ўрача не менш чым 30 дзён. 

	3.7. Эмбрыёны адабраны, апрацаваны, захоўваліся і транспартуюцца ў адпаведнасці з рэкамендацыямі Кодэкса МЭБ.


	Месца _______________
                 Дата _______________                       Пячаць
Подпіс дзяржаўнага/афіцыйнага ветэрынарнага ўрача  ____________________________________

Прозвішча, імя, імя па бацьку і пасада__________________________________________________________________________




	Заўвагі:
	1. Подпіс і пячаць павінны адрознівацца колерам ад бланка.

2. Ветэрынарны сертыфікат афармляецца на рускай мове, а таксама на мове краіны-экспарцёра і (або) англійскай мове.».


______________

